Velociraptor ya iku jinis kéwan dinosaurus sing kalebu kéwan karnivora nalika jamanè ya iku ing Jaman Cretaceous pungkasan. Tembung Velociraptor manawa kapèrang dadi loro ya iku Veloci (rikat) lan Raptor (maling),manawa didefinisikakè bakal duwé teges dinosaurus sing lumayune rikat. Velociraptor diceluki maling amarga kebiasaanè nyolong endhog kéwan liya.

Anatomi 
Velociraptor ya iku kéwan dinosaurus kang ngadeg nganggo sikil loro (bipedal) lan kalebu dinosaurus sing paling rikat. Kéwan karnivora iki duwè sawatara 80 untu mlengkung sing landhep-landhep. Monconge dawa rata,ana untu dhuwuré sing dawanè nganti 2,5 cm. Predator iki gulunè mlengkung, tangan cilikè duwè driji telu sing dijangkepi kanggo cakar sing dawa lan landhep-landhep. Sikilè dawa tur tipis, lan duwé cakar ing saben drijinè. Ukuran endhasè 7 inchi (18 cm). Kemampuan Velociraptor sing paling unggul ya iku ana ing rikat playonè. Velociraptor bisa lumayu ing lapangan kebuka kanthi 40 mph (60 km/jam) cepetè ing wektu singkat. Kéwan iki dawa awakè sawatara 5 nganti 6 kaki (1,5–2 m), lan dhuwur kira-kira 3 kaki (1 m). Diprakiraakè boboté 15 nganti 33 pon (7 nganti 15 kg). Buntut kaku Velociraptor duwé fungsi kanggo panyeimbang lan kanggo pranti manawa arep ganti arah nalika lumayu. Velociraptor duwé cakar sing mirib clurit dawanè 3,5 inchi (9 cm) ana ing driji tengahè sing bisa ditarik lumebu. Cakar iki minangka senjata utama. Fungsinè kanggo mburu mangsanè (kéwan sing mangan tetuwuhan kaya ta Hadrosaurus) kanthi gampang. Otakè Velociraptor iku rèlatif rada gedhé tinimbang ukuran awakè(iku mung kanggo gènus dinosaurus Dromaèsauroid, dinosaurus sing paling cerdas).

Penemuan Fosil 
Fosil Velociraptor sepisanan tinemu déning ahli paleontologi H.F. Osborn ing Mongolia nalika taun 1924. Sawetara lusinan fosil tinemu sing salah siji antaranè tinemu mati bareng mangsanè. Fosil Velociraptor bisa tinemu ing Mongolia, Ruslan, lan China.

Masa Uripè 
Miturut para ahli, Velociraptor urip nalika jaman Crètacèous akir,sawatara 85 – 80 yuta taun kapengker. Dinosaurus sing urip bareng sejamanè Velociraptor ya iku Protocèratop, Gallimimus ,Oviraptor, Edmontosaurus, Maiasaura, lan Saurolophus.

Lingkungan Uripè 
Velociraptor urip ing lingkungan sing cenderung garing nanging cedhak karo banyu, umpamanè kaya ing ara-ara sing ana sumber banyune.

Perilaku 
Nalika taun 1971, fosilè Velociraptor lan Protoceratops tinemu bareng. Loro-loronè diindikasi mati bareng. Posisinè, Velociraptor lagi nyerang Protoceratops nganggo cakarè lan endhas lapis bajanè Protoceratops jebulè nembus dhadhanè Velociraptor. Velociraptor, bareng karo Dromaèosauroid liyanè,ya iku dinosaurus sing paling cerdhas,diitung saka ukuran volume otakè dibandingakè karo bobot awakè. Bab iki sing gawè Velociraptor karan salah sijining prèdator sing paling medèni. Velociraptor seneng mburu ing kawanan,malah bisa uga mburu kéwan sing ukuran awakè luwih gedhé saka dhèwèkè.

Kapinteran 
Velociraptor iku dinosaurus jinis Dromaeosauroid, tegesè kepinteranè (manawa diukur saka perbandingan polo karo awakè) dianggep paling dhuwur tiimbang dinosaurus jinis liyanè.

Cara Mangan 
Velociraptor iku karnivora (kéwan sing mangan daging).
Manawa uga mangan apa waè sing bisa dipangan. Velociraptor iku kéwan sing seneng ngelompok nalika mburu mangsanè. Mangsa utamanè ya iku Protoceratops lan kéwan hèrbivor liyanè kaya ta Hadrosaurus (dinosaurus lambe bèbèk).

Cara Gerakè 
Velociraptor ngadeg nganggo sikil loro sing dawa,sing nggawè Velociraptor bisa lumayu kanthi rikat. Diprakiraakè Velociraptor bisa lumayu nganti 40 mph (60 km/jam) cepetè. Velociraptor uga kéwan sing mlumpatè dhuwur.

Cathetan suku 

Dinosaurus